Diari Oficial de la Generalitat Valenciana


Sumari del DOGV 4321, del 26-08-2002 (2002/9106)

Informació pública de les alternatives tècniques de programa presentades a la unitat d'execució número 15 del Pla General d'Ordenació Urbana d'Albal.
-----------------------------------------------------------------------------------------------------------------------------------------------------

### Dades del document

Número de DOGV
:   4321

Data del DOGV
:   26-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9106


Organisme emissor
:   Ajuntament d'Albal

Tipus de document
:   Anunci

Informació pública de les alternatives tècniques de programa presentades a la unitat d'execució número 15 del Pla General d'Ordenació Urbana d'Albal. [2002/F9106]
  
Les mercantils Proyexva, SL, amb codi d'identificació fiscal 55292623 i domicili a l'efecte de notificacions a Ontinyent, avinguda de Daniel Gil, número 22, i Urbacon Levante, SL, amb codi d'identificació fiscal B-96881818, a través dels seus representants, el senyor José Vicente Guerola Ureña i el senyor Francisco J. Mollá Barberá, han formulat la proposta de programa d'actuació integrada per al desenrotllament dels terrenys compresos en la unitat d'execució número 15 del Pla General d'Ordenació Urbana d'Albal.
  
La proposta de Proyexva, SL, es compon de:
  
- Memòries i plans de l'alternativa tècnica.
  
- Avantprojecte d'urbanització.
  
La proposta d'Urbacon Levante, SL, s'acompanya de projecte d'urbanització.
  
A l'empara del que preveu l'article 45 en relació amb l'article 46.3 de la Llei Reguladora de l'Activitat Urbanística se sotmet la proposta de programa a informació pública per termini de 20 dies, comptats a partir del dia següent a la publicació d'este anunci en el Diari Oficial de la Generalitat Valenciana.
  
El dit termini podrà ser prorrogat, en compliment del que disposa l'article 46.4 de la Llei Reguladora de l'Activitat Urbanística, si durant els 10 primers dies d'informació pública alguna persona es comprometera a presentar una alternativa tècnica substancialment distinta a la inicial i prestara caució per a això.
  
Així mateix, el termini quedarà prorrogat automàticament si durant l'exposició pública de l'alternativa s'iniciara una segona exposició d'una altra en competència amb esta.
  
La documentació integrant de l'alternativa tècnica de programa es troba a disposició de qualsevol interessat al Departament d'Urbanisme de l'Ajuntament d'Albal, ubicat a la segona planta de l'edifici de l'ajuntament, situat a la plaça del Cabdill, número 7, d'este municipi, per a poder ser examinada i poder formular, si és procedent, al·legacions i alternatives tècniques dins del terme indicat en el paràgraf anterior de 20 dies a partir de la publicació d'este anunci en el Diari Oficial de la Generalitat Valenciana, o el prorrogat de 20 dies més en els supòsits abans indicats; i proposicions juridicoeconòmiques durant els cinc dies següents al venciment del termini anterior.
  
Per mitjà de la publicació de l'anunci d'informació pública dels programes d'actuació integrada de la unitat d'execució número 15, i de conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, se cita els propietaris afectats que puguen resultar desconeguts, s'ignore el lloc de les notificacions o bé, intentada esta, no s'haguera pogut practicar, perquè durant el termini assenyalat puguen formular les al·legacions que estimen pertinents.